ΓΡΑΠΤΗ ΕΡΩΤΗΣΗ E-3391/02

υποβολή: Olivier Dupuis (NI) προς την Επιτροπή

(28 Νοεμβρίου 2002)

Θέμα: Καταστολή ειρηνικών διαδηλώσεων στο Ουλάν Μπατόρ (Μογγολία)

Πέρυσι, στις 13 Νοεμβρίου, μετά από 10 ημέρες ειρηνικής συγκέντρωσης στην πλατεία Sukhbaatar — κεντρική πλατεία της μογγολικής πρωτεύουσας Ulaanbaatar (Ουλάν Μπατόρ) — οδηγών τρακτέρ που αντετίθεντο στο νόμο περί ιδιοκτησίας της γης, ζητώντας τη δίκαιη ιδιωτικοποίηση της γης, μία ομάδα περισσοτέρων των 500 αστυνομικών κατέστειλε τη διαδήλωση κατά τη διάρκεια βραδινής επέμβασης. Σύμφωνα με τις μαρτυρίες του Liberty Center του Ουλάν Μπατόρ, μόνο κατά τη διάρκεια των δύο πρώτων ωρών της αστυνομικής επέμβασης συνελήφθησαν περισσότερα από 50 άτομα και οδηγήθηκαν μετά βίας από το χώρο της διαδήλωσης στο Κέντρο αναγνώρισης στοιχείων του Denjiin Myanga (βόρεια της πόλης), ενώ 11 επιπλέον διαδηλωτές αποκλείστηκαν στο κτίριο που στεγάζει τα γραφεία του Δημοκρατικού Κόμματος (που βρίσκεται δίπλα στην πλατεία) και άλλοι 30 οδηγοί τρακτέρ στο εμπορικό κέντρο Lucky. Ανάμεσα στους συλληφθέντεςπήρχαν κυρίως ενεργά μέλη του Δημοκρατικού Κόμματος, που αποκλείστηκαν στην έδρα του κόμματος, την οποία είχε περικυκλώσει η αστυνομία. Επιπλέον, ο κ. Erdene, τοπικός διευθυντής της Δημοκρατικής Ένωσης — πρώτης μη κομμουνιστικής ΜΚΟ που ιδρύθηκε το 1989 — μάλλον έχει συλληφθεί, ενώ δενπάρχουν νεότερα σχετικά με τον κ. Bat-Uul, αρχηγό του Κινήματος για τη δίκαιη ιδιωτικοποίηση της γης.

Μπορεί η Επιτροπή να δηλώσει τι πληροφορίες έχει συλλέξει σχετικά με τα γεγονότα που διήρκησαν περισσότερες από 10 ημέρες πριν από την αστυνομική καταστολή· Μπορεί να αναφέρει αν διαθέτει λεπτομερείς πληροφορίες σχετικά με τα γεγονότα που διαδέχθηκαν τη σύλληψη των διαδηλωτών· Γενικότερα, ποια είναι η εκτίμηση της Επιτροπής για τη σημερινή κατάσταση στη Μογγολία·

Απάντηση του κ. Patten εξ ονόματος της Επιτροπής

(11 Δεκεμβρίου 2002)

Η Επιτροπή έχει λάβει γνώση της διαδήλωσης που πραγματοποιήθηκε στην πλατεία Sukhbaatar της πρωτεύουσας Ουλάν Μπατόρ. Το αρμόδιο για την ανάπτυξη και την ανθρωπιστική βοήθεια Μέλος της Επιτροπής, έθιξε το θέμα αυτό σε συνομιλίες που είχε με τον Υπουργό Οικονομικών της Μογγολίας, κ. Ulaan, στις 21 Νοεμβρίου 2002, στις Βρυξέλλες. Ειδικότερα, γνωστοποίησε τις ανησυχίες της Επιτροπής όσον αφορά τις συνθήκες σύλληψης και βίαιης προσαγωγής των διαδηλωτών σε ένα κέντρο αναγνώρισης στοιχείων. Ο κ. Ulaan επεσήμανε ότι η εν λόγω διαδήλωση πραγματοποιήθηκε κατά παράβαση του νόμου που απαγορεύει κάθε διαδήλωση στην πλατεία Sukhbaatar. Διευκρίνισε επίσης ότι η κυβέρνηση της χώρας του χρησιμοποίησε το διάλογο με τους διαδηλωτές για να τους πείσει να αλλάξουν χώρο. Μετά από επανειλημμένες αρνήσεις των διαδηλωτών, οι αρχές αναγκάστηκαν να μεριμνήσουν για την εφαρμογή του νόμου. Οι διαδηλωτές δεν κακοποιήθηκαν και εφαρμόστηκαν οι κανονισμοί της αστυνομίας, με σχολαστική τήρηση της ισχύουσας νομοθεσίας.

Η εν λόγω διαδήλωση πραγματοποιήθηκε σε ένα ιδιαίτερο πλαίσιο που συνδέεται με την ιδιωτικοποίηση γεωτεμαχίων γύρω από σκηνές νομάδων, στα προάστια μεγάλων πόλεων και συγκεκριμένα στο Oulan Bator. Ένας νέος νόμος, που εκδόθηκε από το Κοινοβούλιο της Μογγολίας σχετικά με το ζήτημα αυτό, κατά το θέρος του 2002, αναμένεται να αρχίσει να ισχύει την 1η Μαΐου του 2003. Ο νόμος αυτός ανησυχεί τους καλλιεργητές τους οποίους όμως δεν αφορά, δεδομένου ότι στο νόμο αναφέρονται μόνο γεωτεμάχια έκτασης 0,03 του εκταρίου.

Η Επιτροπή θα εξακολουθήσει να παρακολουθεί προσεκτικά το ζήτημα αυτό. Εντούτοις, δεν πιστεύει ότι πρόκειται για σοβαρή παράλειψη στο πλαίσιο τωνποχρεώσεων της Μογγολίας στους τομείς του εκδημοκρατισμού και των ανθρωπίνων δικαιωμάτων. Πράγματι, η χώρα αυτή εξακολουθεί μέχρι σήμερα να μπορεί να θεωρείται ως παράδειγμα μετάβασης στη δημοκρατία και την οικονομία της αγοράς. Παρά τα πολλαπλά διαρθρωτικά μειονεκτήματα (ακραίες κλιματικές συνθήκες, μειονεκτική θέση ανάμεσα σε δύο μεγάλους γείτονες, μικρός πληθυσμός διασκορπισμένος σε μια τεράστια έκταση, έλλειψηποδομής στους τομείς των μεταφορών και των επικοινωνιών κλπ.), η Μογγολία εξακολουθεί να εξελίσσεται. Τα ανθρώπινα δικαιώματα γίνονται σεβαστά, παρά τις δυσκολίες που οφείλονται στο χαμηλό επίπεδο ανάπτυξης της χώρας. Απόδειξη αποτελούν οι δημοκρατικές εκλογές του Ιουλίου 2000, οι οποίες έφεραν την εναλλαγή της εξουσίας. Η επίσκεψη την οποία πραγματοποίησε πρόσφατα στις Βρυξέλλες ο Πρόεδρος του Κοινοβουλίου της Μογγολίας κ. Tumur Ochir, αποτελεί επίσης απόδειξη, δεδομένου ότι συνοδευόταν από τον κ. Narantsatsralt, αρχηγό της αντιπολίτευσης και Πρόεδρο του δημοκρατικού κόμματος που συμμετείχε στη διαδήλωση. Η Μογγολία είναι μέλος του Παγκόσμιου Οργανισμού Εμπορίου και διοργάνωσε, τον Ιούλιο του 2002, μια συνάντηση των διεθνών χορηγών που συμμετείχαν στη στήριξη των εν εξελίξει οικονομικών μεταρρυθμίσεων. Για παράδειγμα, η ιδιωτικοποίηση δημοσίων επιχειρήσεων συνεχίζεται, παρά το βραδύ ρυθμό της. Πρέπει πράγματι να ληφθούν τα απαραίτητα μέτρα αναδιάρθρωσης, για να καταστούν θελκτικές για τους επενδυτές οι επιχειρήσεις αυτές, οι οποίες διαθέτουν παλαιές και δυσκίνητες κρατικές δομές και τούτο πριν να κινηθεί η εν λόγω απαραίτητη διαδικασία για την ορθή λειτουργία της οικονομίας της αγοράς.